** Μπαλί, Το νησί των Θεών**

Ένας μοναδικός προορισμός γεμάτος εξωτικές εικόνες, γεμάτες φύση, ναούς, παράδοση και απέραντες ακτές.

Τέλειος ΚΑΛΟΚΑΙΡΙΝΟΣ προορισμός για ζευγάρια, παρέες και οικογένειες.

Ταξίδι ιδανικό για όσους αναζητούν: **ΠΟΛΙΤΙΣΜΟ, ΦΥΣΗ, ΑΓΟΡΕΣ, ΠΑΡΑΛΙΑ, ΓΑΜΗΛΙΟ ΤΑΞΙΔΙ**

**10 ημέρες από 1.995 € ΤΕΛΙΚΗ τιμή με την Turkish Airlines**

**Αναχωρήσεις: 21 Ιουλίου & 1, 20, 22 Αυγούστου 2025**

**\*Εγγυημένες καλοκαιρινές αναχωρήσεις από Θεσσαλονίκη\***

**Λίγα λόγια για το Μπαλί**

Ένα παραμύθι που αρμενίζει στο Ινδικό ωκεανό, το Μπαλί δεν κουράζεται χρόνια τώρα να σας κατακτά και να αφήνεται να το κατακτήσετε με χίλιους τρόπους. Τροπική βλάστηση, γλυκά τοπία, χιλιόμετρα ακτές, όπου η άμπωτη φέρνει στα πόδια σας κογχύλια βυθών παραμυθένιων και η παλίρροια σας κυνηγάει μέχρι να απομακρυνθείτε από τα ρεύματα. Σαν από χέρι Θεϊκό, παρατεταγμένοι αμέτρητοι ορυζώνες και αμέτρητοι ναοί, άλλοι σιωπηλοί και άλλοι πολύβουοι από τους πιστούς. Ναι! Το Μπαλί δεν μοιάζει με κανέναν άλλο τόπο στο χάρτη. Ακροβατεί ανάμεσα στη γη και στον ουρανό, ανάμεσα στο καλό και στο κακό, ανάμεσα στη φαντασία και την πραγματικότητα, ανάμεσα στη φτώχεια και τη χλιδή.

****

**Γιατί να μας επιλέξετε**

**Το πλουσιότερο πρόγραμμα της αγοράς με συνδυασμό διαμονής στο Νότιο και Κεντρικό Μπαλί. Το πρόγραμμα περιλαμβάνει τρεις ολοήμερες εκδρομές σε όλα τα βασικά αξιοθέατα του Μπαλί, αλλά και ελεύθερο χρόνο, ώστε να επιλέξετε άλλες προτεινόμενες τοπικές εκδρομές με βάση τις ανάγκες και τις απαιτήσεις σας. Η βαθιά γνώση και αγάπη για τον προορισμό, έμπειρη ομάδα ξεναγών και απευθείας συμβόλαια με τα προτεινόμενα ξενοδοχεία, εγγυάται μία ανεπανάληπτη ταξιδιωτική εμπειρία.**

**Θετικά σημεία του ταξιδιού**

* Υπέροχος συνδυασμός παραλιών, ζούγκλας και της εξωτικής γοητείας του Μπαλί
* Κατάλληλες καιρικές συνθήκες – ξηρή περίοδος
* Επιλεγμένα θέρετρα στα καλύτερα σημεία των προορισμών
* Υπέροχος κόσμος και μοναδική κοσμοθεωρία, εξαιρετικές υπαίθριες αγορές και σύγχρονα πολυκαταστήματα
* 3 ολοήμερες εκδρομές στα καλύτερα σημεία του Μπαλί με επίσκεψη στους κορυφαίους ναούς, καταρράκτες και ορυζώνες
* Δοκιμή του περίφημου καφέ λούακ
* Μεγάλη ποικιλία δραστηριοτήτων, όπως ραφτινγκ, σερφ, καταδύσεις, σαφάρι σε τροπική βλάστηση, βόλτα με ελέφαντες κ.ά.
* Προορισμός ευεξίας με παράδοση στα μαθήματα γιόγκα και το περίφημο Μπαλινέζικο μασάζ

**Έμπειρη ομάδα τοπικών ξεναγών & 24ωρη εξυπηρέτηση**

**Εγγύηση τιμής με εξασφαλισμένες αεροπορικές θέσεις και δωμάτια ξενοδοχείων για να
αποφύγετε επιπλέον χρεώσεις και υποχρεωτικές αναβαθμίσεις**

**Τιμές και Παροχές**

|  |
| --- |
| **Μπαλί (Nusa Dua & Ubud, 4 + 3 νύχτες)**  |
| **10 ημέρες - 7 νύχτες**Turkish Airlines από **Θεσσαλονίκη**  | Τιμή ανά άτομο σε δίκλινο δωμάτιο\*SPECIAL PRICE\* | Επιβάρυνση μονόκλινου |
| **21 ΙΟΥΛ & 20, 22 ΑΥΓ** | **1 ΑΥΓ** |
| **Superior κατηγορία** | **1.995 €** | **2.045 €** | **460 €** |
| \*Ένα ταξίδι… μια τιμή! Όλες οι τιμές μας είναι **ΤΕΛΙΚΕΣ** και **ΠΕΡΙΛΑΜΒΑΝΟΥΝ** τους **φόρους αεροδρομίων** |

**Special Price -** Ειδική τιμή του εκδρομικού προγράμματος ισχύει για κράτηση μέχρι **31 Μαΐου 2025** και για περιορισμένο αριθμό συμμετοχής. Μετά την ημερομηνία, η τιμή του πακέτου ανεβαίνει **+100 €** ανά άτομο.

|  |  |  |
| --- | --- | --- |
| **Ξενοδοχεία** | **Παραλία Nusa Dua** | **Υψίπεδα Ubud** |
| **Superior κατηγορία** | **Merusaka Resort 5\*/ Ayodya Resort 5\***ή παρόμοιοσε deluxe δωμάτιο | **Sakti Garden Resort 4\***ή παρόμοιοσε deluxe δωμάτιο |

|  |
| --- |
| Αναβάθμιση δωματίων/ξενοδοχείων στο Μπαλί:Παραλία Nusa Dua: **Merusaka Resort 5\*** σε deluxe pool access δωμάτιο + 25 € ανά άτομο/ νύχταΥψίπεδα Ubud: **Pita Maha Resort 5\*** deluxe σε valley suite + 60 € ανά άτομο/ νύχταΥψίπεδα Ubud: **The Royal Pita Maha 5\*** luxury σε deluxe pool villa + 120 € ανά άτομο/ νύχτα  |

**Βρεφική τιμή: 0-2 ετών | 140 € Παιδική τιμή: 2-12 ετών | -20% από την τελική τιμή**

Σε περίπτωση οικογένειας με ένα παιδί, η διαμονή θα γίνει σε ένα δίκλινο δωμάτιο με προσθήκη μίας εξτρά κλίνης

Σε περίπτωση οικογένειας με δύο παιδιά (έως 12 ετών), η διαμονή στο Μπαλί (Nusa Dua & Ubud) μπορεί να γίνει σε ένα δωμάτιο με προσθήκη μίας εξτρά κλίνης (σε twin ή king size κρεββάτι) για να λάβετε μεγαλύτερη έκπτωση.

**Περιλαμβάνονται**

* Αεροπορικό εισιτήριο σε οικονομική θέση με την Turkish Airlines από και προς Θεσσαλονίκη
* Φόροι αεροδρομίων & επίναυλος καυσίμων (590 € ανά άτομο)
* Μία (1) αποσκευή, μία (1) χειραποσκευή και ένα προσωπικό αντικείμενο έκαστος
* Διαμονή σε ξενοδοχεία, όπως αναφέρεται παραπάνω με πρωινό καθημερινά
* Μεταφορές από και προς το αεροδρόμιο στο Μπαλί
* Ολοήμερη εκδρομή στο νότιο Μπαλί & επίσκεψη του Ναού Uluwatu
* Ολοήμερη εκδρομή στο κεντρικό και βόρειο Μπαλί & επίσκεψη του Ναού Tanah Lot
* Ολοήμερη εκδρομή στα καλύτερα του Ubud
* Όλες οι είσοδοι σε ναούς, καταρράκτες, ορυζώνες, με βάση το καθημερινό πρόγραμμα
* Υπηρεσίες τοπικού Αγγλόφωνου ξεναγού κατά τη διάρκεια των ξεναγήσεων
* Ταξιδιωτική ασφάλεια με καλύψεις και για covid-19 (extra) – ισχύει για ηλικίες έως 75 ετών
* Ασφάλεια αστικής ευθύνης, ΦΠΑ
* Επιπλέον υπηρεσίες για νεόνυμφα ζευγάρια ανά κατηγορία και ξενοδοχείο (με επίδειξη πιστοποιητικού τέλεσης)

**Δεν Περιλαμβάνονται**

* Φιλοδωρήματα για τους οδηγούς/ ξεναγούς, οτιδήποτε αναφέρεται ως προαιρετικό ή προτεινόμενο
* Βίζα εισόδου Ινδονησίας (περίπου 30 €/ άτομο, πληρωτέα στο αεροδρόμιο ή ηλεκτρονικά πριν την αναχώρηση)
* Νέος Τουριστικός φόρος για τη διατήρηση πολιτιστικής κληρονομιάς (150.000 IDR/ 9 € ανά άτομο)

**Αεροπορικό δρομολόγιο, TK – Turkish Airlines**

|  |  |  |
| --- | --- | --- |
| **Αριθμός πτήσης** | **Δρομολόγιο** | **Ώρες πτήσεων** |
| TK 1894 | **Θεσσαλονίκη** – Κωνσταντινούπολη | 21.15 – 22.45 |
| TK 66 | Κωνσταντινούπολη – Μπαλί | 01.50 – 19.15  |
| TK 67 | Μπαλί – Κωνσταντινούπολη |  21.20 – 05.15 (+1) |
| TK 1881 | Κωνσταντινούπολη – **Θεσσαλονίκη** | 07.20 – 08.40 |

Οι αναγραφόμενες ώρες είναι τοπικές. Το οριστικό δρομολόγιο ενδέχεται να τροποποιηθεί από την αεροπορική εταιρεία.

**Καθημερινό Πρόγραμμα**

1η μέρα: **Πτήση από την Θεσσαλονίκη για Μπαλί**

Βραδινή συγκέντρωση στο αεροδρόμιο και πτήση μέσω Κωνσταντινούπολης για το νησί των Θεών, το εξωτικό Μπαλί.

2η μέρα: **Μπαλί**

Άφιξη στο Μπαλί στις 19.15. Μετά τις διατυπώσεις και την παραλαβή των αποσκευών μας, συνάντηση με τον τοπικό μας ξεναγό. Κατά τη διάρκεια της μεταφοράς σας στο ξενοδοχείο θα λάβετε τις αρχικές βασικές πληροφορίες για το νησί και τις καθημερινές δραστηριότητες. Τακτοποίηση στο δωμάτιο και χρόνος για ξεκούραση. Σας προτείνουμε να επισκεφθείτε το Bali Collection, κοντά στο ξενοδοχείο σας με μεγάλη ποικιλία από εστιατόρια και μαγαζιά.

3η μέρα: **Μπαλί, Nusa Dua**

Πρωινό και ελεύθερη μέρα να απολαύσετε τις εγκαταστάσεις του ξενοδοχείου σας ή να επισκεφθείτε κάποια από τις υπέροχες παραλίες της χερσονήσου Μπούκιτ, με επιλογές θαλάσσιων δραστηριοτήτων. Αξίζει να πιείτε ένα κοκτέηλ στο θέρετρο Ayana και το διάσημο Ayana Rock Bar, με θέα το Μπαλινέζικο ηλιοβασίλεμα, πριν καταλήξετε στην παραλία Jimbaran με τις γνωστές αστακοταβέρνες. Διαφορετικά μπορείτε να επιλέξετε την περιοχή Canggu με μερικά από τα κορυφαία beach clubs.

4η μέρα: **Εκδρομή στο Κεντρικό & Βόρειο Μπαλί**

Πρωινό. Αναχώρηση στις 08.30-09.00 από τα ξενοδοχεία και επίσκεψη του σημαντικότερου αξιοθέατου του νησιού, του εμβληματικού ναού Tanah Lot, χτισμένου πάνω σε βράχο μέσα στον Ινδικό ωκεανό. Συνεχίζουμε μέσα από μαγευτικά τοπία και χωριά του νησιού μέχρι την υπέροχη λίμνη Beratan, για να περιηγηθείτε στο μαγευτικό ναό Ulun Danu. Η τοποθεσία είναι ανεπανάληπτη, καθώς γύρω της βρίσκονται τέσσερα βουνά και ηφαίστεια, δημιουργώντας μία εκπληκτική ατμόσφαιρα και εικόνα. Επόμενη στάση σε κήπο μπαχαριών και βοτάνων, όπου θα δοκιμάσετε τοπικά τσάι και καφέ, και φυσικά τον παγκοσμίως γνωστό καφέ λούακ. **Στόχος:** Η εκδρομή θα σας μυήσει στον πολιτισμό του Μπαλί, με επίσκεψη σε μερικούς από τους κορυφαίους ναούς του νησιού. Επίσης θα μάθετε περισσότερα πράγματα για το μυστικό κόσμο των μπαχαριών. Εύκολη εκδρομή με μεγαλύτερες χρονικά μεταφορές.

5η μέρα: **Εκδρομή στο Νότιο Μπαλί - ναός Ουλουβάτου & κοσμοπολίτικες ακτές Κούτα & Σεμινιάκ**

Πρωινό στο ξενοδοχείο. Σήμερα θα ανακαλύψετε τα καλύτερα σημεία του νότιου Μπαλί. Θα επισκεφθείτε το περίφημο ναό Uluwatu στο νοτιοδυτικότερο σημείο του Μπαλί. Επόμενη στάση οι κοσμοπολίτικες παραλίες Kuta και Seminyak, το κέντρο αγοράς και ψυχαγωγίας του Μπαλί, όπου μπορείτε να περιπλανηθείτε στα δρομάκια γεμάτα με υπέροχα καταστήματα, καφέ και τοπικά εστιατόρια. Απολαύσετε υπέροχο ηλιοβασίλεμα από το lounge bar Ku.De.Ta ή Potato Head και να χαλαρώσετε με το πρώτο σας Μπαλινέζικο μασάζ. Επιστροφή στο ξενοδοχείο.

6η μέρα: **Εκδρομή στα καλύτερα του Ούμπουντ** (καταρράκτες & ορυζώνες)

Πρόγευμα και παράδοση δωματίων. Αναχώρηση στις 08.30-09.00 για τα υψίπεδα του Ubud, το πολιτιστικό κέντρο του νησιού. Πρώτη στάση ο εντυπωσιακός καταρράκτης Tegenungan, τον οποίο θα θαυμάσετε μέσα από ένα υπέροχο τροπικό περιβάλλον. Επόμενη στάση το χωριό Tampak Siring, όπου θα δείτε το ναό Tirta Empul με το νερό της ιερής πηγής και το παλάτι που έφτιαξε ο πρώτος πρόεδρος της Ινδονησίας. Συνεχίζουμε με τους θεαματικούς ορυζώνες Tegelalang, ένα από τα βασικότερα τουριστικά αξιοθέατα στο Μπαλί, βόρεια του Ubud. Για τους τολμηρούς προτείνουμε να κάνουν bali swing ή flying fox, με πανοραμική θέα στις θεαματικές αναβαθμίδες. Συνεχίζετε για το ξενοδοχείο σας στο Ubud. **Στόχος:** Η εκδρομή θα σας γνωρίσει με την υπέροχη ενδοχώρα του Μπαλί και του πολιτιστικού του κέντρου του χωριού Ubud.

7+8η μέρα: **Μπαλί**

Πρόγευμα και δύο ελεύθερες μέρες για να απολαύσετε τη μαγευτική φύση, τα πολύχρωμα χωριά, τους μυστηριακούς ναούς και τις υπαίθριες αγορές της Μπαλινέζικης ενδοχώρας. Περπατήστε το χωριό Ούμπουντ και παζαρέψτε στην υπαίθρια αγορά της, επισκεφθείτε το μουσείο Μπλάνκο και περιηγηθείτε μέσα στο Βασιλικό Παλάτι. Μην παραλείψετε επίσης να επισκεφθείτε το ιερό δάσος των μαϊμούδων, έναν προστατευμένο χώρο, όπου θα δείτε και θα παίξετε με τους μακάκους. Σε όσους αρέσει η περιπέτεια και η αδρεναλίνη, σας προτείνουμε να κάνετε ράφτινγκ στον ποταμό Ayung ή να επισκεφτείτε το θεματικό πάρκο των ελεφάντων στο Τάρο ή το πάρκο άγριας ζωής του Bali Safari & Marine Park. Σας προτείνουμε επίσης να κάνετε ολοήμερη εκδρομή στις ανατολικές ακτές με επίσκεψη του ναού Μπεσακίχ ή τους λάτρεις της πεζοπορίας, επιλέξτε να διασχίσετε το μονοπάτι Campuhan ή την πεζοπορία στο ηφαίστειο Μπατούρ. Ολοκληρώστε την μέρα με ένα αναζωογονητικό Μπαλινέζικο μασάζ.

9+10η μέρα: **Μπαλί - πτήση επιστροφής**

Πρωινό και ελεύθερος χρόνος μέχρι τις 15.00, όταν θα συναντηθείτε με τον ξεναγό σας για τη μεταφορά στο αεροδρόμιο για να επιβιβαστείτε στην πτήση επιστροφής μέσω Κωνσταντινούπολης. Tο πρωί της επόμενης μέρας θα φτάσετε πίσω στην πατρίδα γεμάτοι υπέροχες εικόνες και αναμνήσεις.

**Σημείωση προγράμματος & διαμονής:**

* Η σειρά του προγράμματος ενδέχεται να αλλάξει, χωρίς να παραλειφθούν αξιοθέατα και σημεία ενδιαφέροντος
* Το πρόγραμμα είναι βασισμένο πάνω σε αγορασμένες αεροπορικές θέσεις και προκρατημένα δωμάτια ξενοδοχείων με τοπικό πρόγραμμα ξεναγήσεων σε ατομική βάση, το οποίο μπορεί να τροποποιηθεί με βάση τις επιθυμίες σας και σε συνεννόηση με τους ταξιδιωτικούς μας συμβούλους
* Σε περίπτωση υπερκάλυψης δωματίων θα σας προτείνουμε εναλλακτικό ξενοδοχείο ίδιας κατηγορίας

**Προαιρετικές εκδρομές & δραστηριότητες**

**ΜΠΑΛΙ**

**Οδικές εκδρομές πολιτισμού και φύσης**

**Ολοήμερη εκδρομή στο Ανατολικό Μπαλί**

Η ολοήμερη εκδρομή αρχίζει με την επίσκεψη του αρχαίου κτίσματος Kerta Gosa, υπέροχου δείγματος της Μπαλινέζικης αρχιτεκτονικής, μέρους μεγάλης σημασίας, καθώς εδώ ο τοπικός βασιλιάς ανακοίνωνε νόμους, κανόνες και δικαστικές αποφάσεις. Επόμενη στάση είναι ο μεγαλύτερος Ινδουιστικός Ναός του Μπαλί, ο περίφημος Pura Besakih. Από εδώ θα απολαύσετε υπέροχη πανοραμική θέα της ανατολικής ακτής, στη σκιά του όρους Agung, του υψηλότερου βουνού του νησιού. Συνεχίζετε για την παραλία Candidasa, όπου θα έχετε χρόνο να φάτε εξ ιδίων και να κάνετε μία γρήγορη βουτιά στον Ινδικό Ωκεανό. Τελευταία στάση είναι το Gua Lawah ή το σπήλαιο της νυχτερίδας, μία υπέροχη φυσική σπηλιά με χιλιάδες νυχτερίδες και το ομώνυμο ιερό ναό. **Στόχος**: Η εκδρομή αναδεικνύει τα βασικότερα αξιοθέατα της ανατολικής ακτής, με βασικότερη επίσκεψη του ναού Besakih. Εύκολη εκδρομή με μεγαλύτερες χρονικά μεταφορές. **Διάρκεια**: 10 ώρες

**Εκδρομή και πεζοπορία στο ηφαίστειο Μπατούρ, ανατολή ή ηλιοβασίλεμα**

Ιδανική εκδρομή για τους λάτρεις της φύσης και της πεζοπορίας. Ανεβείτε μέχρι τα 1.717 μέτρα μετά από μία συγκλονιστική πεζοπορία, διάρκειας 2,5 ωρών και μαγευτείτε από τη μοναδική θέα της ανατολής ή του ηλιοβασιλέματος από την κορυφή του επιβλητικού ενεργού ηφαιστείου Μπατούρ.

Επιλογή ανατολής: παραλαβή από τη ρεσεψιόν τα μεσάνυχτα γύρω στις 00.30-00.10 από Nusa Dua/ Seminyak ή 02.00 από Ubud

Επιλογή δύσης: παραλαβή από τη ρεσεψιόν το μεσημέρι γύρω στις 12.30 από Nusa Dua/ Seminyak ή 14.00 από Ubud

**Διάρκεια**: 10 ώρες. **Περιλαμβάνεται**: Ατομικός φακός κεφαλής και μπατόν, μπουκαλάκι νερό, ζεστό τσάι/καφέ και ελαφύ σνακ Τι να πάρετε μαζί σας Παπούτσια πεζοπορίας, μακρύ παντελόνι, αντιανεμικό τζάκετ, φωτογραφική μηχανή

Σημείωση: Για τους λάτρεις του ποδηλάτου και ειδικά του mountain downhill, ρωτήστε μας για ειδικά σχεδιασμένο πρόγραμμα.

**Ολοήμερη εκδρομή στο ηφαίστειο Κινταμάνι**

Η σημερινή μας εκδρομή είναι αφιερωμένη στο επιβλητικό ηφαίστειο Κινταμάνι, με τη μαγευτική λίμνη Μπατούρ και το ενεργό ηφαίστειο (1.730 μέτρα). Θα έχετε την ευκαιρία να διασχίσετε την ενδοχώρα του νησιού και τα παραδοσιακά Μπαλινέζικα χωριά, όπου συναντώνται οι παραδοσιακοί χοροί Μπαρόνγκ και η τέχνη της ξυλογλυπτικής. Στάση για γεύμα (προαιρετικά) με θέα το ηφαίστειο και τη λίμνη. Θα επισκεφθείτε και το Tampaksiring, όπου μπορείτε να προμηθευτείτε και εσείς το αγίασμά του - η κατά τους ντόπιους "πηγή νεότητας". **Διάρκεια**: 8-9 ώρες

**Κρουαζιέρες**

**Ολοήμερη κρουαζιέρα στο νησί Λεμπόνγκαν**

Σήμερα σας προτείνουμε να ακολουθήσετε την ολοήμερη κρουαζιέρα στο νησί Lebongan, το οποίο βρίσκεται 1 ώρα μακριά από την ανατολική ακτή του Μπαλί. Στην εκδρομή θα έχετε χρόνο να κάνετε snorkeling πάνω από τον κοραλλιογενή ύφαλο του νησιού, να γυρίσετε σε τοπικό χωριό και να χαλαρώσετε στην κεντρική παραλία του. Παραλαβή από τη ρεσεψιόν γύρω στις 08.00 από Nusa Dua/ Seminyak. **Διάρκεια:** 8-9 ώρες, Περιλαμβάνεται γεύμα σε μπουφέ στο εστιατόριο beach club Lembongan, σνακ και τσάι πάνω στο ταχύπλοο, Glass bottom boat, Υδάτινα σπορ και εκδρομή σε τοπικό χωριό, Τι να πάρετε μαζί σας: Αντηλιακό, εντομοαπωθητικό, φωτογραφική κάμερα

**Ολοήμερη κρουαζιέρα στο νησί Nusa Penida (Δυτική όχθη)**

Ανακαλύψτε τον παράδεισο στο γραφικό νησί Nusa Penida. Το νησί έχει σημειώσει μεγάλη τουριστική άνθηση τα τελευταία χρόνια, λόγω των απόκρημνων βράχων και παραλιών, αλλά και υπέροχου υποθαλάσσιου βυθού. Κατά τη διάρκεια της επίσκεψής σας θα επισκεφθείτε και θα δείτε τις διάσημες παραλίες Kelingking, Broken, Angel’s Bilalbong και Crystal Bay. Απολαύστε φυσικά και την εξαιρετική θέα από το γνωστό Paluang Cliff. Παραλαβή από τη ρεσεψιόν γύρω στις 08.00 από Nusa Dua/ Seminyak. **Διάρκεια:** 8-9 ώρες, Περιλαμβάνεται γεύμα σε τοπικό εστιατόριο, νερό κατά τη διάρκεια της εκδρομής, εφοπλισμός για snorkeling.

Δυνατότητα με **+40 €**/ άτομο να προσθέσετε τρία σημεία για θαλάσσια παρατήρηση (snorkelling) – Manta bay, Gamat, Crystal bay. Προσφέρεται και εκδρομή στην Ανατολική ακτή του νησιού με **105 €**/ άτομο (Diamond beach, Atuh Beach, Treehouse, Mollenteng)

**Δραστηριότητες περιπέτειας και άγριας ζωής**

**White Water Rafting – Κατάβαση του ποταμού Ayung**

Πρωινή αναχώρηση από το ξενοδοχείο και μεταφορά στην τοποθεσία έναρξης της κατάβασης. Ο τοπικός μύθος αναφέρει ότι ο ποταμός Ayung φιλοξενεί κοιμώμενο δράκο. Η διαδρομή είναι μαγευτική, καθώς θα περάσετε μέσα από κατάφυτο φαράγγι, με μακρόβια φυτά και υπέροχους καταρράκτες. Καλωσορίσατε στην κορυφαία δραστηριότητα αδρεναλίνης του νησιού! **Στόχος:** Να γνωρίσετε την τοπική βλάστηση, μέσα από την πλεύση του ποταμού και να γελάσετε μέχρι δακρύων.

**Διάρκεια:**6 ώρες, Περιλαμβάνεται γεύμα, μπουκαλάκι νερού, γεύμα μπουφέ, επαγγελματίας οδηγός ποταμού, αδιάβροχη σακούλα για προσωπικά είδη, προσωπική ασφάλεια. Τι να πάρετε μαζί σας: Στεγνά ρούχα για να αλλάξετε, αντηλιακό, σανδάλια ή αθλητικά πέδιλα. Προτείνουμε να το συνδυάσετε με το **BALI SWING** με επιβάρυνση **+ 30 €** ανά άτομο

**Πάρκο Ελεφάντων και Elephant Ride (πλήρες πρόγραμμα)**

Το πάρκο Ελεφάντων στο Taro αποτελεί μοναδική και πλήρης εμπειρία με τα παχύδερμα. Θα έρθετε σε επαφή με αυτά τα εξαιρετικά πλάσματα μέσα σε ένα εκπληκτικό τροπικό περιβάλλον. Θα μάθετε πολλά  για τις συνήθειες τους από τους τοπικούς ξεναγούς και το ειδικό μουσείο. Θα τα αγγίξετε και θα τα ταΐσετε. Για όλα τα παραπάνω έχει βραβευτεί ως το καλύτερο πάρκο Ελεφάντων στον κόσμο. Παραλαβή από τη ρεσεψιόν γύρω στις 08.00 από Nusa Dua/ Seminyak ή 10.00 από Ubud. **Διάρκεια**: 5-8 ώρες, περιλαμβάνεται γεύμα σε μπουφέ στο εστιατόριο ελεφάντων, σόου με ελέφαντες, προσωπική ασφάλεια, trekking πάνω σε ελέφαντα για περίπου 30 λεπτά, είσοδος στο πάρκο. Σημείωση: Μπορείτε να ζητήσετε και να επιλέξετε μικρότερα πακέτα, πχ χωρίς γεύμα, trekking κτλ. - ενημερωθείτε σχετικά  από τον ταξιδιωτικό σας σύμβουλο.

**Ενοικίαση ΙΧ με οδηγό για δικό σας πρόγραμμα**

Ενοικίαση ΙΧ με οδηγό για μισή ημέρα(5 ώρες),Ενοικίαση ΙΧ με οδηγό για ολόκληρη μέρα(8 ώρες)

**Θεματικά πάρκα στο Μπαλί**

Επισκεφθείτε μερικά από τα καλύτερα θεματικά πάρκα του νησιού. Σας προτείνουμε: **Nuanu “Creative City”,** **GWK** (Garuda Wisnu Kencana Cultural Park), **Waterbom** (Υδάτινο πάρκο), **Bali Marine Safari Park, Bali Zoo** (πάρκα άγριας ζωής)

**Όροι & Προϋποθέσεις**

- Ειδικές τιμές ισχύουν για παιδιά έως 12 ετών. Ενημερωθείτε για την επιβάρυνση μονής συμμετοχής

- Ακύρωση εντός 7ημερών από την προγραμματισμένη ημερομηνία τέλεσης επιφέρει χρέωση 100%

- Οι τιμές ενδέχεται να αλλάξουν χωρίς προειδοποίηση, σε περίπτωση αύξησης του κόστους καυσίμων, των τοπικών φόρων ή της συναλλαγματικής ισοτιμίας. Η διαθεσιμότητα σε μερικές δραστηριότητες είναι περιορισμένη, γι’ αυτό σας προτείνουμε να κάνετε έγκαιρα την κράτησή σας

**ΓΕΝΙΚΕΣ ΠΛΗΡΟΦΟΡΙΕΣ**

- Οι τιμές είναι κατ’ άτομο σε ευρώ

- Μετά την επιβεβαίωση της κράτησης και σε περίπτωση ακύρωσης θα υπάρχουν ακυρωτικά με βάση τους παρακάτω όρους

- Οι τιμές είναι υπολογισμένες με σημερινά ισχύοντα ναύλα. H όποια διαφοροποίησή τους, επιβαρύνει τους πελάτες

- Τα ξενοδοχεία δέχονται πληρωμές με πιστωτική/ χρεωστική κάρτα ή μετρητά.

- Παραλαβή δωματίων: 15.00 & Παράδοση δωματίων: 11.00

- Παιδιά έως 12 ετών συνήθως δικαιούνται έκπτωση στον αεροπορικό ναύλο & πιθανώς και από το ξενοδοχείο

- Τρίκλινα δωμάτια είναι δίκλινα δωμάτια με πρόσθετη κλίνη

- Η εταιρεία διατηρεί το δικαίωμα αντικατάστασης των ξενοδοχείων με άλλα αντίστοιχης ή ανώτερης κατηγορίας σε περίπτωση ανωτέρας βίας ή υπερκάλυψης δωματίων (overbooking)

- Οι τιμές των φόρων αεροδρομίων είναι βασισμένες σε τρέχουσα τιμή πετρελαίου

- Για το πακέτο νεόνυμφων θα πρέπει να έχετε μαζί σας τη ληξιαρχική πράξη γάμου

- Οι τιμές συντάχθηκαν σύμφωνα με τις ισχύουσες ισοτιμίες νομισμάτων. Σε περίπτωση διαφοροποίησης των νομισματικών ισοτιμιών, αεροπορικών ναύλων ή τιμών ξενοδοχείων/ τοπικών φόρων, η εταιρεία φέρει το δικαίωμα αναπροσαρμογής της τελικής τιμής

**Special Price**

Ειδική τιμή του ατομικού & ομαδικού προγράμματος ισχύει για κράτηση & προκαταβολή μέχρι τις 31 Μαΐου 2025 και για περιορισμένο αριθμό συμμετοχής. Μετά την ημερομηνία, η τιμή του πακέτου ανεβαίνει +100 € ανά άτομο. Ενημερωθείτε αντίστοιχα.

**Κρατήσεις & Πληρωμές**

Για την οριστική προκράτηση, απαιτείται προκαταβολή 40% της τελικής τιμής, μαζί με τα διαβατήρια ή ταυτότητες των ταξιδιωτών και την υπογραφή της ταξιδιωτικής σύμβασης. Η εξόφληση του πακέτου θα πρέπει να γίνει 30 ημέρες πριν την αναχώρηση.

**Πολιτική ακυρωτικών**

Σας ενημερώνουμε για την πολιτική ακυρωτικών των προμηθευτών του πακέτου (αερ. εταιρεία, ξενοδοχεία, τοπικές υπηρεσίες)

Σε περίπτωση ακύρωσης μέχρι 46 ημέρες πριν την αναχώρηση – 150 € ανά άτομο

Σε περίπτωση ακύρωσης 31-45 ημέρες πριν την αναχώρηση – 40% της συνολικής τιμής

Σε περίπτωση ακύρωσης 16-30 ημέρες πριν την αναχώρηση – 70% της συνολικής τιμής

Σε περίπτωση ακύρωσης 0-15 ημέρες πριν την αναχώρηση – 100% της συνολικής τιμής

\*Μπορείτε να αντικαταστήσετε τη συμμετοχή σας με άλλο όνομα μέχρι 15 μέρες πριν την αναχώρηση, χωρίς ακυρωτικά

**Ταξιδιωτικά έγγραφα**

**Χρειάζεται** βίζα για το ταξίδι σας στην **Ινδονησία (Μπαλί)**, κατά τη άφιξή σας στο αεροδρόμιο. Η βίζα Ινδονησίας πληρώνεται τοπικά στο αεροδρομίου πριν τον έλεγχο διαβατηρίων ή ηλεκτρονικά πριν το ταξίδι σας και το κόστος είναι περίπου 30€ (500.000 Ινδονησιακές ρουπίες) ανά άτομο. Μπορείτε να πληρώσετε είτε με μετρητά είτε με κάρτα. Το διαβατήριό σας δεν θα πρέπει να λήγει εντός 6 μηνών από την ημέρα άφιξης στους προορισμούς. Βεβαιωθείτε ότι υπάρχουν αρκετές κενές σελίδες στο διαβατήριό σας (για τυχόν θεώρηση βίζας ή/και εισόδου-εξόδου από την χώρα που επισκέπτεστε). Όσοι ταξιδιώτες είναι αλλοδαποί και δεν είναι κάτοχοι Ελληνικού διαβατηρίου, οφείλουν να επικοινωνούν κατ’ ιδίαν με την πρεσβεία της χώρας που επιθυμούν να επισκεφθούν για να πληροφορηθούν για τις διαδικασίες έκδοσης βίζας (εφόσον αυτή απαιτείται). Η εταιρεία μας δεν φέρει καμία ευθύνη σε περίπτωση προβλήματος, που παρουσιαστεί με τα ταξιδιωτικά σας έγγραφα την ημέρα της αναχώρησής σας ή εάν αλλάξει η σημερινή διαδικασία διατυπώσεων και εισόδου στους συγκεκριμένους προορισμούς.

**Πτήσεις με την Turkish Airlines**

Μία από τις κορυφαίες αεροπορικές στον κόσμο και μέλος της Star Alliance. Ο κάθε επιβάτης δικαιούται στις πτήσεις για το Μπαλί μία (1) αποσκευή έως 30 κιλά, 1 χειραποσκευή 8 κιλών (διαστάσεων 55x38x23 cm) και ένα προσωπικό αντικείμενο (διαστάσεων 30x38x20 cm). Στις πτήσεις σας περιλαμβάνονται γεύματα, ποτά, προσωπικό μαξιλάρι, κουβέρτα και οθόνη με ψυχαγωγικό πρόγραμμα (ταινίες, μουσική, παιχνίδια) – ισχύει για τις μεγάλες πτήσεις.

**Διαδικασία τσεκ ιν και επιλογή θέσεων:** Οι θέσεις των γκρουπ εξασφαλίζονται από την αεροπορική εταιρεία σε τυχαίες θέσεις. Συνίσταται η προαγορά συγκεκριμένων θέσεων για την εξασφάλιση διπλανών θέσεων ή θέσεων της αρεσκείας σας (παράθυρο, διάδρομος, extra leg room), η οποία μπορεί να γίνει μετά την έκδοση των εισιτηρίων σας, δηλαδή περίπου 10 μέρες πριν την αναχώρηση. Εναλλακτικά, μπορείτε να κάνετε web check in 24 ώρες πριν την πτήση ή 3 ώρες πριν την πτήση που ανοίγει η πύλη της εταιρείας, όπου μπορείτε να κάνετε τις αναγκαίες αλλαγές, με βάση τη διαθεσιμότητα των θέσεων.

**Καιρικές συνθήκες – Πότε να ταξιδέψετε**

Η **Ινδονησία**, καθώς τέμνεται από τον Ισημερινό, χαρακτηρίζεται από σχετικά παρόμοιο ετήσιο κλίμα. Η χώρα έχει δύο καιρικές περιόδους – τη ξηρή (μεταξύ Μαΐου και Οκτωβρίου) και την υγρή (μεταξύ Νοεμβρίου και Απριλίου) – και δεν παρατηρούνται ακρότητες σε θερμοκρασίες μεταξύ καλοκαιριού και χειμώνα. Δεκέμβριος και Ιανουάριος είναι οι δύο πλέον υγροί μήνες με ξαφνικές τροπικές καταιγίδες μικρής διάρκειας, οι οποίες όμως μερικές φορές μπορεί να κρατήσουν και μεγαλύτερες χρονικές περιόδους.

**Νέος τουριστικό φόρος στο Μπαλί (Bali Tourism tax)**

Από τις 14 Φεβρουαρίου 2024, το Μπαλί παρουσιάζει νέο τουριστικό φόρο διαμονής στο νησί, με γνώμονα τη διατήρηση και προφύλαξη της πολιτιστικής του κληρονομιάς, παραδόσεων, εθίμων και της μοναδικής του φύσης. Ο φόρος καταβάλλεται μία φορά ανά άτομο και στοιχίζει 150.000 IDR (Ινδονησιακή ρουπία) που ανέρχεται περίπου στα 9 €. Η καταβολή συστήνεται και μπορεί να γίνει πριν την άφιξη στον προορισμό στην ιστοσελίδα [https://lovebali.baliprov.go.id/#](https://lovebali.baliprov.go.id/), ή μέσω της εφαρμογής LOVE BALI (App Store & Google Play).

**Τραπεζικοί λογαριασμοί**

**Παρακάτω θα βρείτε τους τραπεζικούς λογαριασμούς για τις καταθέσεις των πληρωμών σας.**

**Η κάθε πληρωμή θα πρέπει να συνοδεύτε στην αιτιολογία με το ονοματεπώνυμο και ΜΠΑΛΙ TK + Ημ/νία αναχώρησης**

|  |  |  |  |
| --- | --- | --- | --- |
| **ΤΡΑΠΕΖΑ** | **ΑΡ. ΛΟΓΑΡΙΑΣΜΟΥ** | **ΙΒΑΝ** | **SWIFT-BIC** |
| **PIRAEUS BANK** | 5238084600738 | GR4101722380005238084600738 | PIRBGRAA |
| **ALPHA BANK** | 704002002016957 | GR8601407040704002002016957 | CRBAGRAA |
| **EUROBANK** | 0026.0203.80.0201612187 | GR7302602030000800201612187 | ERBKGRAA |
| **NATIONAL BANK OF GREECE** | 212/002954-89 | GR1801102120000021200295489 | ETHNGRAA |
| **REVOLUT BANK** |   | LT423250089573992429 | REVOLT21 |

**PAYEE /ΔΙΚΑΙΟΥΧΟΣ: DIONTOURS NG & RED ELEPHANT O.E.**